Aðstæður til leitar voru erfiðar við Núpá í gær.vísir / tpt Leit að drengnum sem féll í Núpá í Sölvadal í fyrrakvöld fer á fullt upp úr átta . Í nótt hefur leitarfólk haft auga með ánni án þess þó að beinar leitaraðgerðir hafi staðið yfir í henni . Jóhannes Stefánsson aðstoðaryfirlögrelguþjónn segir að byrjað verði af fullum krafti nú í birtingu og er vonast til að geta notað þyrlu Gæslunnar að einhverju leiti en að auki séu tveir öflugir drónar á staðnum . Veðurspáin fyrir daginn í dag er betri en verið hefur þó mikill kuldi sé á staðnum . Hluti Dalvíkur hefur nú verið tengdur við díselstöðvar og sú vinna mun halda áfram . Á heimasíðu RARIK segir að mögulega verði að skammta rafmagn í bænum og því sé mjög mikilvægt að notendur fari sparlega með rafmagn svo hægt verði að komast hjá skömmtun . Þá segir að ekki hafi tekist að gera við allar bilanir á Skagalínu og er hluti notenda enn rafmagnslaus . Unnið er að viðgerð . Gera má ráð fyrir truflunum hjá þeim notendum sem komnir eru með rafmagn þar til viðgerð lýkur . Rafmagnslaust er á Vatnsnesi að vestanverðu , á Svalbarði , Hindisvík og Krossanesi . Unnið er að viðgerð . Rafmagnslaust er á Heggstaðanesi frá Bessastöðum að Heggsstöðum . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .